Opt blocuri au rămas fără acoperiș în Hunedoara după furtunile de cod roșu. Vijelia a cauzat și un accident rutier VIDEO
Furtunile puternice care au lovit județul Hunedoara luni, 10 iunie, au cauzat pagube însemnate, la Deva, dar și în alte orașe. ISU Hunedoara a confirmat că opt acoperișuri de bloc au fost distruse sau luate pe sus de vânt și peste zece autovehicule au fost avariate de vijelie. Fenomenele meteo extreme, pentru care a fost emis cod roșu, au cauzat și un accident rutier pe autostrada A1.